text: Kampagne for cykelhjelme er lykkedes
  18 februar 2011 kl. 13.30
  Fredericia's smarteste cyklist er fundet.
  Alle, der i januar modtog en gratis cykelhjelm Fredericia Cykelby, blev fotograferet med hjelmen på.
  Siden har Fredericianerne kunne stemme om, hvem der er byens smarteste cyklist.
  5818 stemte i løbet af de otte afstemningsdage.
  Og Helle H. Christiansen fik flest stemmer.
  Formålet med kampagnen var at få flere til at bruge cykelhjelm, og Helle er et eksempel på, at det har virket. Hun har aldrig tidligere brugt cykelhjelm, men nu kommer den på hver gang, hun cykler.
  - Jeg vil gerne være en god rollemodel, og derfor valgte jeg at slå til, da muligheden for en gratis hjelm bød sig, fortæller Helle H. Christiansen.
  